【戰況S1-6】武豊漏閘雷神塞車 102倍十歡薔薇贏G1
2024年05月12日 14:56
東網電視
更多新聞短片
「十歡薔薇」以102倍大冷門贏維多利亞一哩賽。
終於等到今日嘅主題賽事，S1-6場次1600米草地一級賽維多利亞一哩賽，呢場只限馬女參與嘅賽事，由莫雷拉策騎嘅「假面歌姬」同埋武豊嘅「匯兩川」擔起整個彩池，以為係單打獨鬥之局，點知「匯兩川」起步慢咗居尾，入直路又搵唔到位，而「假面歌姬」於直路同樣都係塞車，最後先可以望空追上嚟跑第3名。
反而6歲馬女「十歡薔薇」雖然近兩仗跑分級賽都係三甲不入，但今場卻於津村明秀胯下交出凌厲後勁，結果以102倍大冷門身分贏出呢場一級賽，助騎者首次揚威G1，而李慕華坐騎「決志驕驥」則取得亞軍，69倍大冷門「柔情妙目」就跑第4名，因此今場四重彩派彩逾65萬。
S1-6賽果：9-2-6-15
二重彩賽果：9-2(1110倍)